open-index/open-wikipedia-markdown huggingface dataset:
زمان

[تصغير|[ساعة رملية باش كان بنادم ف لقديم كيعبر لمرور د زّمان]]
**زّمان** (ب نّݣليزية **Time**) هوّا تتابع ديال لوجود ؤ لأحدات، لي كاتطرا ف تّيجاه واحد (مايمكنش ترجع ل لّور على ما كيبان) من لماضي ل لحاضر ل لموستقبال. زّمان كيدخل ف بزاف د نّواع د لعبارات ؤ لحسابات ديال لأحدات، بحال لمقارنة بين لمدة ديالهوم، لمدة لي كاتفصل بين جوج أحدات متّابعين، ؤ لموعدّال ديال تّغيير لي كيطرا ف لواقع لمادي ؤ ف تّجربة لواعية د بنادم. ف لفيزيك سيرتو كيتّعتابر زّمان بعد رابع مورا لأبعاد تّلاتة د لمكان.

زّمان كان ؤ مازال موضوع أساسي د نّيقاش ف لأديان، ف لفلسفة ؤ ف صّيونص. ولاكين لإيجاد ديال تعريف ليه لي ماشي دّواري (تعريف د زّمان لي ماكيخدّمش ل مفهوم د زّمان نيت، سوا بشكل موباشير ؤلا لاموباشير) ماشي ساهل. وخا داكشي بزاف د لمجالات ؤ لأنشطة د بنادم كاتخدّم هاد لمفهوم ؤ لعبار ديالو بشكل مداوم.

من بين لعبرات ديال زّمان لي متداولين، كاينين تّانية، دّقيقة، سّاعة، ليوم، سّيمانة، لعام ؤ لقرن. لأصول د بزاف د هاد لعبرات كيرجع ل لحضارة سّومرية.

## مصادر

## شوف تا
* عبار د الزمان


تصنيف:لفلسفة
تصنيف:مفاهيم ف لميطافيزيك
تصنيف:لواقع
تصنيف:زمكان
تصنيف:مقالات فيها مصدر و علاين 3000 بايت
تصنيف:مفاهيم ف لفلسفة د لعقل
تصنيف:إحساس
تصنيف:مفاهيم د لإپيستيمولوجيا
تقويم أمازيغي

[تصغير|تصويرة ديال [كالوندري تونسي ب تاريخ 14 يناير ف تّقويم لڭريڭوري. ف لتحت تحديد ديال راس لعام 1 ينّاير ف تّقويم لأمازيغي ؤلا *لعجمي*]]
**تّقويم لأمازيغي** هوّا تقويم فلاحي لي كان مخدّم من أزمان غابرة من عند لأمازيغ. هاد تّقويم ف لأصل كان مديور باش يضبط لخدمة د لفلاحة على حساب لفصول. تّقويم لأمازيغي لي مخدّم دابا كيرجع لأصل ديالو ل لإمبراطورية رّومانية ؤ هوّا مبني على تّقويم ليولياني. لحتيفال ب راس لعام (ينّاير) فيه كيكون ف جوايه 14 يناير.

ف لأصل هاد تّقويم ماكانتش عندو بدية لي كيتحسبو منّها لعوام، ولاكين من سّتّينات د لقرن 20، ب قتيراح من لأكاديمية لأمازيغية د پاري، بدا لحساب من عام 950 قبل لميلاد، لي هوّا تّاريخ تّقريبي ديال طلوع لماليك شوشنق لّول ل لعرش د مصر لقديمة، لي لأصول ديالو أمازيغية (من لقبيلة د لمشواش) ب عتيبارو أول شخصية أمازيغية كبيرة ف تّاريخ. لعام لحالي ف تّقويم لأمازيغي هوّا .

## موقارنة

## ف دّاريجة ديال لمغريب
* ناير
* براير
* مارس (فيلاحي)
* بريل

## مصادر

تصنيف:تقويم
تصنيف:أمازيغ
تصنيف:تقافة أمازيغية
تصنيف:مقالات فيها مصدر و 3000 بايت
تقويم هولوسيني

**تّقويم لهولوسيني** ؤلا **تّقويم لبنادمي** (ب نّݣليزية **Holocene Calendar** ؤلا **Human Era**، ب ختيصار **HE**) هوّا تقويم لي كيزيد 10.000 عام بضّبط ل تّقويم لي متداول دابا بزاف لي هوّا تّقويم لݣريݣوري، باش يبدا تّأريخ من تّورة زّراعية لي كاتمتّل لبدية ديال لعصر لهولوسيني (لعصر د بنادم لي هوّا لعصر جّيولوجي لي كانعيشو فيه). هاد تّقويم قتارحو لعالم د جّيولوجيا لميريكاني طّالياني سيزاري إيميلياني ف 1993، ولاكين قتيراحات بحالو كانو ديجا تدارو عقود قبل من داكشي من ناس خرين. لعام دابا ف تّقويم لهولوسيني هوّا .

لهدف لاش تدار هاد تّقويم هوّا باش يعالج مجموعة د لمشاكيل ف تّقويم لميلادي لي مخدّم دابا، لي من بينها:
* سّيستيم ديال قبل ؤ بعد لميلاد مبني على تقريب مامضبوطش ؤلا متنازع عليه ديال نهار لميلاد د لمسيح. تّقويم كيحط لميلاد ديالو ف عام 1 ميلادية، ولاكين لباحيتين دابا كيعتاقدو بلي ف لغالب تّولد ف 4 قبل لميلاد.
* لميلاد ديال لمسيح هوّا حادات لي ماكيهمّش جميع تّقافات د لعالم، عكس تّورة زّراعية.
* لعوام د قبل لميلاد كيتحسبو ف ليتيجاه لعكسي (متلا 10 قبل لميلاد جات قبل من 5 قبل لميلاد)، شّي لي كيعقّد لحساب.
* سّيستيم ديال تّقويم لميلادي مافيهش "لعام زيرو"، شّي لي كيزيد يعقّد لحساب كتر.

## مصادر

تصنيف:تقويم
تصنيف:ستيتناء من طاݣ ناقصين تصاور
تصنيف:مقالات فيها مصدر و علاين 3000 بايت
تصنيف:لهولوسين
كاس إفريقيا د لكورة د لعيالات 2022

**كاس إفريقيا د لعيالات 2022** هوّا تورنوا د لكورة د لعيالات لي منضّم ف لمغريب ؤ بدا ف 2 يوليوز، ؤ غادي يسالي ف 23 يوليوز 2022. هاد تّورنوا عرف لموشاركة ديال 12 فرقة وطنية إفريقية ل أول مرة (تّورنوا لّخر لي تنضّم ف 2018 كانو فيه 8 د لفراقي). هاد لبوطولة كاتمتّل نّسخة نمرة 14 ديال كاس إفريقيا د لكورة د لعيالات. نّسخة د 2020 كانت تّلغات بسباب جّايحة د كورونا.

لبلاد لي منضّمة لبوطولة (لمغريب) علنات عليها لّجنة تّنفيدية ديال لكاف ف 15 يناير 2021. هاد تّورنوا ف نفس لوقت لاعب دور ديال إقصائيات د كاس لعالم د لكورة د لعيالات 2023. لفراقي رّبعة لّولين غادي يتأهلو نيشان، ؤ جوج خرين غادي يلعبو ماتشات د لباراج.

لماصكوط ديال لبوطولة هوّا لبؤة لابسة تّوني ديال لفرقة د لمغريب ب سلهام ؤ تيارة أمازيغية فوق رّاس، ؤ مسمّية "" تيتريت، لي كاتعني *"نجمة"* ب لأمازيغية.

نيجيريا هيّا لفرقة لي كانت كاتدافع على لّقب ديالها ف هاد لبوطولة، ؤ دّات لكاس ف 3 د نّوساخ لّخرين ديال كاس إفريقيا د لعيالات. ؤ تّقصات من طاراف لمغريب ف نص نّهائي، ف ماتش لي عرف تكسير رّوكور د لبوطولة د إفريقيا د لعيالات ديال عاداد د لحضور ب 45.562 شخص. هادي أول بوطولة لي لفينال ديالها ماطلعات ليها لا نيجيريا لا غينيا سّتيوائية، لي كانت خرجات من لإقصائيات.

## لفراقي لمشاركين

لفرقة د لمغريب تأهلات نيشان ب عتيبارها لبلاد لمضايفة. لفراقي لخرين لعبو إقصائيات.

44 فرقة د إفريقيا شاركات ف لإقصائيات لي تلعبو على جوج جولات.

## تيرانات
لماتشات غادي يتلعبو ف كازا ؤ رّباط.



## لقورعة
لقورعة ديال لماتشات لي حددات لݣروپات ف تّورنوا تدارت ف رّباط ف 29 أبريل 2022 معا 20:30 ب توقيت ݣرينيتش. 12 فرقة توزّعو على 3 د لݣروپات (A ؤ B ؤ C). لفرقة د لبلاد لمنضمة (لمغريب)، لفرقة لي دّات لكاس آخر مرة (نيجيريا) ؤ لفرقة تّانية ف لكلاصمة ف إفريقيا (لكاميرون) تعطاو ليهوم لبلايص لّولين ف كلا ݣروپ.



## دور لمجموعات
لكاف علنات على لپروݣرام رّسمي ديال لماتشات ف 29 أبريل 2022. جميع لمواقيت ب تّوقيت لمحلي (توقيت ݣرينيتش).

### ݣروپ A

### ݣروپ B

### ݣروپ C

## لكلاصمة د لفراقي تّالتين

## مرحلة لإقصاء لفوري

### ربع نهائي
رّابحين غادي يتأهلو نيشان ل كاس لعالم د لكورة د لعيالات 2023. لخرين غادي يلعبو جوج ماتشات على شكون يطلع ل لمرحلة د لباراج.

### ماتشات قبل لباراج
لخاسرين ف ربع نّهائي غادي يلعبو بيناتهوم، باش جّوج فراقي لي ربحو يلعبو لباراج، لي غادي يتّلعب بحال تورنوا صغير بين فراقي من لقارات كاملين.

### نص نهائي

### لمركز تّالت

### لفينال

## لهدّافين

## جوايز
لجوايز تالية تعطاو مور لمسالية د لبوطولة:

## مصادر

تصنيف:كاس إفريقيا
تصنيف:2022 ف لمغريب
تصنيف:2022 ف لكورة
تصنيف:بوطولات عالمية د لكورة منضمة ف لمغريب
تصنيف:مقالات فيها مصدر و 3000 بايت
تصنيف:عوام 2020 ف الرياضة د لمغريب
وضعية تاع لكلب

**لوضعية تاع لكلب** ؤلا **ضوݣي** (ب نّݣليزية **Doggy style**) وضعية جنسية كيكون فيها واحد الشريك على يديه و رجليه و شريك لاخور كيدخّل لقضيب ديالو من لّور (سوا ف لبشتير ؤلا ف تّقبة د لمؤخرة). هاد لوضعية سّيكسوالية معروفة من عصور قديمة، ؤ و توصفات ف كاماسوترا ب "لجيماع د لبݣرة".

## مصادر

تصنيف:سيكس
تصنيف:وضعيات د السيكس
جي جيتسو

**جي جيتسو** (بالجاپونية: 柔術) هوّا سمية د مجموعة د لفنون د لمدابزة لأصل ديالهم من الجاپون، وبالضبط من التقنيات اللي كانو تيخدّمو الصاموراي ف لوقت ديال إيدو ف لقرن 17. التقنيات ديال جي جيتسو تادّور على لمدابزة لقريبة، اللي ماتيتخدّمش فيها السلاح.

بزاف د الرياضات د لمدابزة ديال دابا جايبة لأصل ديالها من الجي جيتسو بحال الجيدو و لآيكيدو و الصامبو و الجي جيتسو لبريزيلي. اللي كيطريني جي جيتسو كيتسمّا جي جيتسوكا، و لحوايج اللي كيلبس كيتسمّاو جي جيتسوݣي.
## مصادر
كاپويرا

**كاپويرا** (بلبرتغالية: Capoeira) هي فن د لمدابزة لأصل ديالها من لبريزيل، بدات ف لّول د لقرن 16 من عند لعبيد اللي جاو من إفريقيا وولادهم. تيجمع هاد لفن ما بين لمدابزة و الشطيح، و تاتكون فيه لموسيقا والتطبال.ف لوقت د لعبودية، كانو الناس تيتدربو للمدابزة ولكن تيديرو راسهم تيشطحو (باش ما يعيقوش بيهم مالين الشي)، و داكشي علاش فيها بزاف ديال لموسيقا. ف 1888، من مورا ما حبسات لعبودية ف لبريزيل، منعات السلطات التدريب د لكاپويرا حيت خافت لا يكون شي تمرد ديال الناس اللي تيطرينيوها، و لكن ف 1930 عاود رجعات وتحلاّت أول مدرسة رسمية ديالها ف لبلاد.

لكاپويرا فيها ضربات صعاب ومعقدين، و فيها بزاف د لحركات د الرجلين. اللي كيطريني هاد لفن كيتمّا كاپويريسطا.
## مصادر


تصنيف:فنون د لمقاتلة
كوريپوس

[تصغير|قصيدة Laudibus Iustini Augusti تنشرات ف أنتڤيرپ ف [هولاندا ف 1581]]
**فلاڤيوس كريسكونوس كوريپوس** كاتب ؤ شاعر ؤ توارخي أمازيغي روماني عاش ف لقرن 6، ؤ لي لكاريير ديالو عرفات زديهار تحت لحكم ديال لأباطيرا لبيزنطيين يوستينيان لّول ؤ يوستين تّاني. لأعمال لمعروفة ديالو هوما قصيدة ملحامية ب عنوان يوهانيس ، ؤ قصيدة خرة ب عنوان "مدح يوستين لأصغر" . كوريپوس كيتّعتابر ف لغالب آخر كاتب لاتيني موهيم ديال لعصر لقديم.

## حياتو
كوريپوس أصلو من شمال إفريقيا، ؤ كان مدكور ف واحد لوتيقة بلي كان "موعلّيم" (ب لّاتينية ). بعض تّوارخيا كيعتاقدو بلي راه هوّا نفس شّخص لمعروف ب سميت كريسكونيوس أفريكانوس، لي كان فرايلي عاش تال لقرن 7، ؤ لي ألّف كتاب ديال لقانون لمسيحي ب عنوان "كونكورديا كانونوم" ، ولاكين ماكاينينش أديلّا كافية كاتتبت هاد لفرضية.

مامعروفة تا حاجة على كوريپوس من غير داكشي لي مدكور ف لقصايد ديالو. على ماكيبان كان شاد لمنصب ديال نوطير ف لمحكمة تحت لإدارة ديال أناسطاسيوس، لي كان أمين لمال ديال يوستينيان لّول. ف لأواخر د لفترة د لحكم ديال يوستينيان، كوريپوس هاجر من شمال إفريقيا ل لقسطنطينية (دابا إسطنبول ف تركيا)، ف لغالب حيت فقد لممتلكات ديالو ملي هجمو لڤندال على لبيزنطيين، ؤ تّورات لمورية لي شعلو موراها.

## لأعمال
لأعمال ؤ لأسلوب ديال كوريپوس تلقّاو بزاف د لمدح، سيرتو حيت أصلو ماشي طالياني ؤلا ؤروپي ؤ كان كيكتب ب لّاتينية بشكل سلس.
### يوهانيس

هاد لكتاب مكتوب على شكل قصيدة ملحامية، ب نفس لعنوان، لي معروفة أيضاً ب عنوان "على لحروب لّيبية" . هاد لقصيدة ماتّكتاشفات تال لقرن 19، ؤ كاتعاود على لجينيرال يووانيس طروݣليطا لي كان كوماندان ديال لجيش لبيزنطي ف شمال إفريقيا، و لي حارب لمور ؤ قدر يتغلب عليهوم. يوهانيس، لي كان هدية ل لأعيان د مدينة قرطاج، فيه 8 د لݣزوات، لّخر فيهوم ماكاملش، ؤ 5000 سطر. لكتاب كيبدا فاش يوستينيان عطا أمر ل لجينيرال باش ينضم ل لحرب، ؤ كيسالي فاش نتاصر ف معراكة قرطاج ف 548 ميلادية. لكتاب كان مدكور عند توارخيا بحال يوهانيس كوسپينيانوس، ؤ كان سّلطان لعتماني سليمان لّول دمّر نسخة ديالو، ولاكين ماتّكتاشفات نسخة خرة منو تال 1814 ف ميلانو ف طّاليان.

لقصيدة د يوهانيس قيمتها كاتّجاوز لمحتوى تّاريخي ديالها، لي كيوصف شّعوب ديال شمال إفريقيا ف لعصر لقديم لّخر، ؤ كاتّعتابر تحفة أدابية كبيرة د لّاتينية.

### مدح يوستين لأصغر
هاد لقصيدة ب عنوان *Laudibus Iustini Augusti* من 4 د لݣزوات، و كاتعاود على لوفاة ديال لإمبراطور يوستينيان لّول، ؤ طلوع يوستين تّاني ل لعرش ف 13 نونبر 565، ؤ لأحدات لي طراو ف لبدية د لحكم ديالو.

## مصادر

تصنيف:زيادة ف لقرن 6
تصنيف:كتاب أمازيغ ب لاتينية
تصنيف:رومان قدام من أصل أمازيغي
تصنيف:تاريخ د شمال إفريقيا
تصنيف:مقالات فيها مصدر و 3000 بايت
تصنيف:ناس تزادو ف شمال إفريقيا
قاسم لغزالي

**قاسم لغزالي** (مزيود ف 24 يونيو 1990 ف سيدي قاسم) كاتب ؤ صحافي مغريبي عندو لجنسية د سويسرا، ؤ من لمغاربا لقلال لي علنو على لإلحاد ديالهوم. كيتّعتابر من بين لمودافعين على حقوق لإنسان، ؤ كتب بزاف على لحرية دّينية ف لبلدان لإسلامية ؤ لقضايا لمتعلقة بيها.

لمقالات ديالو تنشرو ف هافينطون پوسط، لوموند، نوير تسورشر تسايتونݣ، بازلر تسايتونݣ ؤ جورنالات خرين، ؤ تا ف سّيت ديال مؤسسة ريتشارد داوكينز. ف 2017، لغزالي خدا لجنسية سّويسرية، ؤ تّعتابر من بين 14 شخصية سويسرية لأكتر تأتيراً من طاراف جورنال بازلر تسايتونݣ . ف 2018، تّعتابر سّويسري د لعام من طاراف جورنال زونطاݣ تسايتونݣ من بين 30 شخصية، ؤ ف نفس لعام كان ف ليستة ديال مجلة "هو إز هو"  ديال 200 شخصية معروفة من زيوريخ.

## حياتو
قاسم لغزالي تّولد ف فاميلة أمازيغية صوفية ف قرية حدا سيدي قاسم. جدو كان بنا جّامع د لقرية، ؤ بّاه لي كان خدام ضونتيست، كان باغيه يولّي إمام. تحوّل معا فاميلتو ل ليبيا ل سنوات ف طّفولة ديالو، قبل مايرجعو ل لمغريب مرة خرة. وخا صّوفية عندها تعاليم إسلامية روحانية كتر من ما هيّا دوݣماتية، لغزالي عتابر بلي دّين لي تربّا عليه كان متزمّت ؤ منغالق.

ف 4 أبريل 2009، ولّا لغزالي عضو ف لمجلس التنفيدي ديال جمعية المدونين المغاربة. ف 2010، بدا كيكتب بلوݣ سميتو "بهموت" لي عبّر فيه على لأراء ديالو على دّين ؤ لمجتمع. لبلوݣ ولّا معروف ف لمنطقة د شمال إفريقيا ؤ شّرق لأوسط، ؤ تلّقا لغزالي بسبابو تهديدات ب لقتل، سيرتو حيت كان من نّاس لّولين ف لمغريب لي علنو على لإلحاد ديالهوم ف صّوشل ميديا. ب سباب هاد تّهديدات، ضطر باش يخرج من الدوّار ديالو، سيرتو بعدما تطرد من لمدراسة ؤ تعرض ل عتيداءَات لفظية ؤ جسدية. ف 2011 حصل على لجوء إنساني ف سويسرا ؤ نتاقل تماك. بان ف بزاف د لموناسبات من بعد ف برامج ديال قنوات تلفازية باش يهضر على لحريّات دّينية ؤ لحقوق د لأقليات.

## كتوبا
* 

## مصادر

## لمزاود
* بلوݣ د بهموت ف لأرشيڤ (2011)

تصنيف:كتاتبيا مغاربا د لقرن 21
تصنيف:كاتب سويسري
تصنيف:زيادة 1990
تصنيف:مقالات فيها مصدر و 3000 بايت
تصنيف:ناس تزادو ف سيدي قاسم
تصنيف:كتاب أمازيغ
تصنيف:ناس حيين
تصنيف:ملحدين مغاربا
تصنيف:ناشطين مغاربا
روزيلا أيان

**روزيلا أيان** ولا **غزالة عيان** (مزيودة ف 16 مارس 1996 ف ريدينڭ ف نّڭليز) لعّابة مغريبية نڭليزية محتارفة د لكورة كاتلعب معا فرقة طوطنهام هوطسپور. كانت لعبات معا لمونتاخابات د نّڭليز فئات قل من 17 ؤ قل من 19 عام، ؤ ف 2021 نضمّات ل منتخب لمغريب د لكورة د لعيالات.

## حياتها
تولدات روزيلا ف مدينة ريدينڭ ف نڭليز من بو مغريبي ؤ أم سكوطلاندية، ؤ قرات ف مدراسة مايدن أرلي.

## لكاريير ديالها
ف 2015، ربحات لبوطولة ؤ لكاس د نڭليز معا تشيلسي.

### طوطنهام
ف يوليوز 2019، مشات ل طوطنهام هوتسپر لي عاد طلع ل پروميار سيري د نڭليز. أول مشاركة ليها معا طوطنهام كانت ضد تشيلسي كا حتياطية ف 8 شتنبر 2019 ؤ ماركات بيتها لول ضد أسطون ڤيلا ف 13 دجنبر 2020.

ف يوليوز 2023، جددات لكونطرة ديالها معا طوطنهام ل عاماين خرين.

## جوايز

### فردية
* 2023: جايزة مغاربة د لعالام (كاطيڭوري رياضة)

## مصادر

تصنيف:كوايرية مغريبية
تصنيف:بيوغرافيا د نسا
تصنيف:زيادة 1996
تصنيف:ناس حيين
تصنيف:مقالات فيها مصدر و 3000 بايت
وضعية د السيكس بجنب

تصغير|وضعية د السيكس بجنب
**وضعية د السيكس بجنب** هي وضعية جنسية وصفها لفريق لعلمي ديال ماسترز و دجونسون ف كتاب "ضّعف لجنسي عند بنادم". 75٪ من الناس لمغايرين فضّلو هاد لوضعية ملي جربوها لمرة اللولة، ف تّجربة لي تدارت. هاد تّقنية د سّيكس كاتعطي قدرة ل لمرا باش تّعبر على رّغبة ديالها كتر، ؤ فرصة ل رّاجل باش يطول لعملية لجنسية قبل ما يوصل ل لقدف.

## مصادر

تصنيف:سيكس
تصنيف:وضعيات د السيكس
لامسالية

تصغير|رمز ديال لّامسالية
**اللامسالية** (النݣليزية: **Infinity**) (لعربية: **ما لا نهاية**) هوا واحد لكونصيپط ف لماط ؤ لفلسفة لي كيشير ل واحد لعبار للي ما كايتسالاش، ؤلا كبر من أي عاداد طبيعي، ؤ كيتّرمز ليها عادةً ب هاد رّمز .

من لعهد ديال ليونانيين لقدام كانت طّبيعة ديال اللامسالية موضوع د لمداكرة بين لفلاسفة. ف لقرن 17، بعدما تّختارع رّمز ديال اللامسالية من طاراف لعالم نّݣليزي دجون واليس (ف 1655)، بداو لماطيماتيسيانات كيدرسو مسايل عندها علاقة ب اللامسالية، بحال لحساب الصغيوراني ؤ التستيفات اللامسالياوية (لي ماكاتسالاوش)، سيرتو عولاما د لماط بحال جان بيرنولي ؤ ݣييوم دو لوپيطال. وخا داكشي وحلو لعولاما ف لمفهوم د اللامسالية ؤ ماعرفوش واش يتعاملو معاه كا عاداد ؤلا مقدار ب لمفهوم لعام. ف لقرن 19، لألماني ݣيورݣ كانطور وسّع دّراسة لماطاوية ديال اللامسالية فاش بدا كيدرس لمجموعات ؤ لأعداد الصغيورانية ؤ برهن بلي اللامسالية فيها بزاف د لمقادير. مثلا اللامسالية ديال لأعداد الطبيعية صغر من اللامسالية ديال لأعداد لحقيقية.

## مصادر


تصنيف:لماط
تصنيف:لفلسفة
تصنيف:ستونات ماطيماتيكية
تصنيف:مقالات فيها مصدر و علاين 3000 بايت
تصنيف:لفلسفة د لماط
تصنيف:مفاهيم د اللوجيك
لأزمة د أڭادير 1911

**لأزمة د أݣادير** ؤ كاتسمّى بعض لمرات بل**أزمة لمغريبية تّانية**، و هي **أزمة عالمية وقعات فعام 1911** بسباب لمنافسة لي كانت بين لألمان ؤ فرانسا على لمغريب، حيت ألمانيا صيفطات واحد لباطو حربي (Panther) لسّواحل د أݣادير و هددات بلي غاتقصفو يلى ماخرجاتش فرانسا من لمغريب. سالا لموشكيل بعدمّا عطات فرانسا لألمان واحد شويّة من لكونݣو لفرانساوية.
يسار|تصغير|300x300بك|«إس.إم.إس بانتر» لي صيفطات ألمانيا لمدينة '''أݣادير'''

## لأسباب
فلّول ديال لقرن 20، بدات فرانسا لي كانت ديجا ستعمرات لجزاير كاتخاف على لحودود ديالها لغربية، و بدات كاتطمع باش تستاعمر لمغريب. و حيتاش لمغريب هي آخر دولة فشمال إفريقيا لي مزالا مستاقلّة، هادشي غايخلّي بزّاف ديال دّول لاورووبية تبغي تاخدها، خصوصا ألمانيا لي مكانش عندها مستعمرات.

ف 1904، تّافقات فرانسا و بريطانيا باش بريطانيا تاخد مصر، و فرانسا تدّي لمغريب. منبعد فعام 1906 غادي تتّافق فرانسا و سبنيول باش يقسمو لمغريب بيناتهم.

## مقالات خرين

* تاريخ د لمغريب

## مصادر

## ليانات برانيّة

* Maroc - google livres
* Chronologie du Maroc

تصنيف:تاريخ د لمغريب
تصنيف:أݣادير
تصنيف:مقالات فيها مصدر و 3000 بايت
تصنيف:لعلاقات بين لمغريب و فرانسا
تصنيف:لعلاقات بين لمغريب و ألمانيا
تصنيف:تاريخ د أݣادير
تصنيف:إستعمار ؤروپي د إفريقيا
تصنيف:1911 ف فرانسا
تصنيف:1911 ف ألمانيا
تصنيف:1911 ف لمغريب
تصنيف:1912 ف فرانسا
تصنيف:1912 ف ألمانيا
تصنيف:1912 ف لمغريب
فول كونطاكط

**فول كونطاكط** ولاّ **فول كونطاكط كاراطي** ولاّ **فول كونطاكط ميريكاني** هو رياضة د لمدابزة بدات ف لميريكان ف الستينيات ديال لقرن لعشرين. تايجمع لفول كونطاكط ما بين لبوكس لينڭليزي و لكاراطي، و لمدابزات ديالو تيكونو إما بلحساب ديال النقط ولا بالضربة لقاضية. لبلايص اللي تقدر تضرب فيهم ف لفول كونطاكط هوما لبلايص فوق الصمطة، من غير الظهر. ف لمدابزات يقدر يضرب لواحد بيديه ولا برجليه.

## لأوزان
ف الرياضة د فول كونطاكط، كيدايزو الناس على حساب شحال فيهم د التقل. لمجموعات د لأوزان اللي كاينة هي:
### لعيالات
* 48 كيلو
* 52 كيلو
* 56 كيلو
* 60 كيلو
* 65 كيلو
* 70 كيلو
* +70 كيلو
### الرجال
* 51 كيلو
* 54 كيلو
* 57 كيلو
* 60 كيلو
* 63.5 كيلو
* 67 كيلو
* 71 كيلو
* 75 كيلو
* 81 كيلو
* 86 كيلو
* 91 كيلو
* +91 كيلو
## مصادر
شينزو أبي

**شينزو أبي** (ب جّاپونية **安倍 晋三**، مزيود ف 21 شتنبر 1954 - مات ف 8 يوليوز 2022) سياسي جاپوني لي كان رئيس لوزارا د جّاپون، ؤ رئيس ديال لحيزب لّيبيرالي دّيموقراطي من 2006 تال 2007، ؤ عاوتان من 2012 تال 2020. شينزو أبي هوّا مول أطول مدة ديال لحكم ف منصب رئيس لوزارا ف تّاريخ د جّاپون. شينزو أبي تولد ف فاميلة سياسية ؤ تّنتاخب ف لبرلمان جّاپوني ديجا من 1993. كان شغل منصب ديال أمين لمجلس د لوزارا من 2005 تال 2006 ف لفترة ديال دجونيشيرو كويزومي، ؤ ل مدة قصيرة كان زعيم د لموعارضة ف 2012.

ف 8 يوليوز 2022، تّغتال أبي من طاراف عسكري جاپوني سابق، فاش كان كيلقي خطبة ف إطار لحملة نّتيخابية ديالو.

أبي كان سياسي محافضي لي بزاف د نّاس كانو كيوصفوه بلي كان يميني ؤ قومي جاپوني.

## الزيادة القراية
يمين|تصغير|فاميلة ديال آبي ف 1956: لواليدة ديالتو يوكو آبي، شينزو آبي عاماين ف عمرو (علّ اليسر)، باه شينطارو آبي و خوه لكبير هيروونوبو.
تزاد شِينزو أبي ف 21 شتنبر 1954 ف طوكيو، لعائلة سياسية بارزة كانت عندهوم نفوذ إقتصادي كبير قبل الحرب، و ف لحرب، و بعد لحرب ف الجاپون. كان جدو نوبوسوكي كيشي "ماليك ديال لإقتصاد" ب حكم لواقع ف الشينوا المحتلة و كوريا و مانتشوكوو و هي دولة كانت كاتبع للجاپون ف شمال الشينوا. الأصل ديال عائيلتو من إقليم ياماڭوتشي.

## مصادر


تصنيف:سياسي جاپوني
تصنيف:زيادة 1954
تصنيف:وفيات 2022
تصنيف:سياسي جاپوني ف لقرن 20
تصنيف:سياسي جاپوني ف لقرن 21
تصنيف:رئيس د لووزارا جاپوني ف لقرن 21
غتيال ديال شينزو أبي

[تصغير|[شينزو أبي ف مارس 2022]]
ف 8 يوليوز 2022، شينزو أبي، رئيس لوزارا لفايت د جّاپون، ؤ عضو ف لبرلمان، تعرض ل عملية غتيال فاش كان كيخطب حدا لݣار د تّران د ياماطو سايداجي ف مدينة نارا ف غرب جّاپون. معا جوايه سّاعة 11:30 ب تّوقيت د جّاپون (ݣرينيتش+9)، ف خطبة ديال لحملة نّتيخابية ديال لحيزب لّيبيرالي دّيموقراطي، تيرا عسكري جاپوني سابق على أبي من لّور ب كابوس مصاوب ب ليد. شينزو أبي تّنقل فيساع ف هيليكوپطير طبية ل سبيطار نارا لجامعي، ؤ معا 5:03 د لعشية تّعلن على لوفاة ديالو.

لمتّاهم، طيتسويا ياماݣامي، ساكن ف نارا، ف عمرو 41 عام، ؤ كان خدم 3 سنين ف لبحرية د جّاپون من 2002 تال 2005. لبوليس، لي شدّوه ف لحين، ݣالو بلي ياماݣامي عتارف ب لجريمة ديالو. فاش قلّبو ف دارو، لقاو سلاحي خرين ؤ مواد تفرݣيعية.

مجموعة د لقيّاد ؤ سّياسيين ف لعالم نعاو شينزو أبي ؤ تأسّفو على لغتيال ديالو. هادي أول عملية د غتيال ديال رئيس وزارا جاپوني من 1936 فاش طرا نقيلاب عسكاري ف جّاپون لي فشل ف لّخر.

## مصادر


تصنيف:الجاپون
تصنيف:شينزو أبي
تصنيف:لحزب ليبرالي ديمقراطي جاپوني
تصنيف:مقالات فيها مصدر و علاين 3000 بايت
باسكيط

**لباسكيط** هي رياضة جماعية تختارعات عام 1891 ف لميريكان كيلعبوها جوج ديال لفراقي ضد بعضياتهم. كل فرقة د لباسكيط تيكونو فيها 5 د اللعابا تيلعبو بيديهم بكورة ليمونية. لفكرة ديال لباسكيط هي باللي كل فرقة خاص تدخّل لكورة ف السلة اللي تادّافع عليها لفرقة لاخرا. إلا كان اللعاب فايت واحد لخط ودخّل لكورة، تاتاخد فرقتو 2 د النقاط، ويلا كان بعيد (خارج لخط) وماركا، تاتاخد لفرقة 3 د النقاط. لفرقة اللي تيكون عندها أكبر عدد د النقاط ملّي تيسالي لماتش هي اللي تاتكون ربحات.

لماتش د لباسكيط تيكون مقسوم على 4. كل ربع تاتكون فيه 10 د الدقايق و بيناتهم ستيراحة.
## مصادر

تصنيف:لباسكيط
تصنيف:رياضات جماعية
طاي بوكسين

**طاي بوكسين** ولاّ **مواي طاي** هو رياضة د لمدابزة بدات ف طايلاند ف لقرن 16. لأصل د هاد الرياضة كان هو التدريب ديال لعسكر باش يدافعو على راسهم ملّي يهجمو عليهم لبيرمانيين. كاتسمّا هاد الرياضة تا "الرياضة د الطراف التمنية"، حيت يمكن اللي كيطرينيها يضرب بتمنية د لبلايص د يديه ورجليه. من لحوايج لمعروفة ف الطاي بوكسين هي باللي لواحد يقدر يضرب تا بركبتو، ويقدر يضرب تحت السمطة.

طاي بوكسين ولاّت دابا تاتلعب ف لعالم كامل، وعندها جامعة دولية ديالها. دخلات هاد الرياضة للألعاب لأولمپية وأول مرة غادي يشاركو فيها ناس أيلعبوها أتكون ف باريز ف 2024.
## مصادر


تصنيف:فنون د لمقاتلة
البتول العلوي

**البتول العلوي** (مزيودة ف 1950 ف وزان) كاتيبة ؤ شاعيرة مغريبية. خدمات ف مدينة فاس من 1974 ف لإدارة د لأشغال لعومومية (طرابوبليك). كانت شغوفة ب لكتابة من صغرها، ؤ فاش شّدات تّقاعد نّسبي ف 2005، تفرّغات ليها بشكل كامل. ؤ هيّا عضوة ف "رابطة كاتبات المغرب" فرع فاس بولمان، ؤ ف بزاف د لجمعيات تّقافية ف لمغريب ؤ على برا.

## أعمال
* 
* 
* 

## مصادر

تصنيف:كاتيبات مغريبيات
تصنيف:شاعيرة مغريبية
تصنيف:زيادة 1950
تصنيف:ناس تزادو ف وزان
عبد الكريم الماحي

**عبد الكريم الماحي**، تولد ف 1972 ف بطيوة ؤ توفا ف 16 غشت 2024 ف الجديدة، هو شاعر ؤ زجّال مغريبي. تحوّل ف طفولتو ل مدينة جّديدة فين قرا لبتيدائي ؤ لكوليج. دخل ل عالم زّاجال من 1994، بعدما تلاقا معا حميد باطما ؤ محمد باطما. دخل ل عالم لمسرح ف تّسعينات كا مومتيل، ؤ حاول يمسرح بعض لقصايد د زّاجال، ؤ أسس مجموعة غنائية على نّاماط لغيواني.

من 2003، كان كيعاني من تّشرد ؤ صعوبات مادية بعدما جرّات عليه شّركة لي كان خدّام فيها.

## أعمال
* 
* 
* 
* 

## جوايز ؤ تكريمات
* 19 و 20 نونبر 2015: "دورة الزجال عبد الكريم الماحي" ف جّديدة من تنضيم ليتيحاد لمغريبي د زّاجال.

## مصادر

تصنيف:شاعير مغريبي
تصنيف:زيادة 1972
تصنيف:مقالات فيها مصدر و 3000 بايت
تصنيف:وفيات 2024
تصنيف:ناس توفاو ف الجديدة
لبطل د لأزمان

**لبطل د لأزمان** (ب نّݣليزية **The Hero of Ages**) هيّا رّواية تّالتة ف سّيرية د ميستبورن لي مألّفها لكاتب لميريكاني براندن سانديرسن. ؤ خرجات ف 14 أكتوبر 2008.

هاد رّواية مسبوقة ب لإمبراطورية لّخرانية (2006) ؤ لبير د لمعراج (2007)، ؤ متبوعة ب رّواية لّولة ف سّيرية لفرعية د "واكس ؤ وييْن" ب عنوان لأشابة د لقانون (2015)، لي كاتطرا لأحدات ديالها 300 عام مورا داكشي.

## شخصيات رئيسية
* **ڤين ڤينتشر Vin Venture**: إمبراطورة، ؤ أقوى ميستبورن ف لإمبراطورية لّخرانية.
* **إيليند ڤينتشر Elend Venture**: تاني إمبراطور ف لإمبراطورية لّخرانية، لي ولّا ميستبورن ب قوة خارقة بعدما عتقاتو مراتو ڤين ف لبير د لمعراج.
* **سازد Sazed**: راجل من شّعب ديال *تيريس Terris*، لي كينتامي ل مونضّامة سرية ديال لحافضين ، لي كيحاولو باش يحميو لمعرفة د تّاريخ ؤ لأديان ؤ طّيكنولوجيا لي منعها لّورد لحاكم، باش يدوّزوها ل لأجيال جّاية.
* **ؤرسور OreSeur**: كائن من شعب لكاندرا لي كان خدّام عند ڤين ؤ ولا صديق ديالها.
* **مارش Marsh**: خو كيلزير لي كان ولّا "أنكيزيتور د لحديد" ، لي كانو أتباع ديال لّورد لحاكم.
* **لورد أرادان يومن Lord Aradan Yomen**: ماليك ديال مدينة فادريكس ؤ لمجموع ديال لمملكة لغربية. عندو هوس ب لّورد لحاكم ؤ كيعتاقد بلي راه باقي حي.
* **كويليون Quellion** لي مسمي راسو **لمواطن The Citizen**: تائر لي كيعتابر راسو من لأتباع ديال نّاجي ، ؤ سيطر على مدينة ؤرطو ؤ بدا كيطبق فيها قوانين ديكتاتورية.
* **روين Ruin**: كائن عندو قدرات شبه ربّانية، لي طلقاتو ڤين ب لغالاط من لحبس ديالو فاش زارت لبير د لمعراج، ؤ لي لهاداف ديالو هوّا تدمير لعالم.

## مصادر

تصنيف:ميستبورن
تصنيف:كتاب د 2008
بوطولا 2 (2022-2023)

## لفراقي

## لجدوال ديال الترتيب

## النتائيج

## شوف حتى

* بوطولا 2
* بوطولا 1
* بوطولا 1 (2022-2023)
* بوطولا 2 (2021-2022)
* لهيكلة لهرمية د لبوطولات ديال كورة ف لمغريب
## مصادر

تصنيف:بطولات لمغريب د كورة
تصنيف:مقالات فيها مصدر و 3000 بايت
لكتبية

**جامع لكتبية** هوّا جامع تاريخي ؤ أكبر جامع كاين ف لمدينة لقديمة د مراكش. لموضع د جّامع جا قريب من ساحة جامع لفنا.

جّامع تّبنا ف عهد سّلطان لموحدي عبد المومن لكومي ف عام 1147، مورما سيطر على مراكش من عند لمرابطين. ف 1158، تعاود لبني د جّامع بشكل كامل، ؤ هاد لبني هوّا لي باقي واقف دابا، ؤ ف لغالب ماكملات صّمعة ديالو تال عهد سّلطان يعقوب لمنصور ف 1195. لكتبية كاتّعتابر من أهم نّماديج ديال لمعمار لموحدي ؤ د لمعمار لمغريبي بشكل عام، ؤ سّتيل ديالها تبازا على ديال جامع تينمل لي جا ف تينمل، لعاصيمة لّولة د لموحدين.

## مصادر


تصنيف:مراكش
تصنيف:لمعمار لمغريبي
تصنيف:تأسيسات د لقرن 12 ف لمغريب
لمغارة د هرقول

**لمغارة د هرقول** مجموعة د لكهوف لأركيولوجية لي جات حدا كاپ سپارطيل، 14 كيلوميطر ف لغرب ديال طانجا، ؤ ماشي بعيدة على لقصر لملكي د طانجا. لمغارة عندها جوج فتحات، وحدة كاتطل على لبحر، ؤ لوخرة على لبر، منين كيدخلو سّياح ف لعادة. لفتحة لبحرية كاتسمّا "لخريطة د إفريقيا"، حيت شّكل ديالها كيبان بحال يلا قلبتي لخريطة د قارة إفريقيا أفقياً.

لكهوف طرف منها طبيعي، ؤ طرف أخور كبير حفروه سّكان لأمازيغ لأصليين ف أزمنة غابرة باش يستعملو لحجر ف لمصاوبة ديال أدوات مختالفة، بحال روايض، طاحونات ؤ غيرهوم. ف لقديم كانو نّاس كيعتاقدو بلي لمغارة د هرقول كاتبقا نازلة بلا حدود، ؤ بلي كاين شي ممر سري طولو 24 كيلوميطر كيربطها معا ؤروپا تحت من مضيق جبل طّر.

## أساطير

لؤسطورة كاتݣول بلي رّب ليوناني هرقول، نعس ف هاد لمغارة قبل مايكمّل لعطاشة نمرة 11 من بين 12 كان كلّفهوم بيه لماليك ؤريسثييوس، ؤ لي كانت باش يجيب تّفاحات دّهبية من جّردة ديال لحوريات لغربيات، لي لموضع ديالها كان ف مدينة ليكسوس حدا لعرايش. على حساب لمكتوبات د رّومان، كان واحد جّبل سميتو أطلس لي كان كيجمع شمال إفريقيا معا ؤروپا، ؤ فاش هرقول داز من تماك، بلاصت ما يتسلّق جّبل، هرقول خدّم لقوة لخارقة ديالو باش يهرّسو، ؤ بهادشي فصل لقارات بجوج على بعضياهوم، ؤ خلق مضيق جبل طّر. طرف من جبل أطلس لأسطوري هوّا جبل طّر، ؤ لاخور ف جّيهة لمقابلة هوّا إما جبل هاشو ؤلا جبل موسى. هاد جّبال من جوج جوايه كيتسمّاو لعمايد د هرقول.

## تاريخ
ف لعصر نّيوليتي (جوايه 6000 قبل لميلاد) كان بنادم ساكن ف مغارة هرقول. ف لفترة لعصرية، عاودو تّكتاشفو هاد لكهوف ف 1878. ف 1920 سّلطات حلو لمغارة ل لعوموم، ؤ تصنّفات ترات تقافي وطني ف 1952.

ف 1986، ب موبادرة من صديقة ديال لفنان نّݣليزي براين ݣايسين، لي كان ساكن ف طانجا، تشتت رّماد ديال لبقايا ديالو ف لمغارة.

ف 23 أكتوبر 1995، لݣروپ د رّوك لبريطاني ديف ليپارد، لعبو لموسيقا ف لمغارة د هرقول (بعدما دارو حفلة د لموسيقا ف ڤانكوڤر ف كانادا ؤ ف لندن) ؤ بهادشي دخلو ل موسوعة ݣينيس د رّوكورات، حيت دارو تلاتة د لحفلات موسيقية ف 3 د لقارات ف نفس نّهار.

ف 20 دجنبر 2003، تسدو لكهوف على عوموم نّاس بعدما طرا نهيار سبابو أشغال د لبني حدا لموضع، ؤ عاود تحلّات ف يناير 2004، بعد لمعاينة د لبلاصة. ف شتنبر 2015، تحلّات لمغارة ل لعوموم، بعدما كانت تسدّات عامين بسباب إصلاحات.

## مصادر

تصنيف:طانجا
تصنيف:مقالات فيها مصدر و 3000 بايت
تصنيف:جغرافيا د جهة طنجة تطوان الحسيمة
تصنيف:بلايص د السياح ف لمغريب
بيزبول

**لبيزبول** ؤلا **لكورة د لقاعدة** هي رياضة جماعية معروفة بزاف ف لميريكان، و جا لأصل ديالها من لينڭليز، فين تلعبات أول مرة ف لقرن 18.

كل فرقة د لبيزبول تيكونو فيها 9 د اللعابة، كل واحد فيهم عندو بلاصتو ف التيران. لفكرة د اللعبة هي واحد لفرقة تاتهجم ولاخرا تادافع (و مبعد تيتبادلو). اللعاب د لفرقة اللي تاتهجم تاتكون عندو زرواطة خاص يضرب بيها لكورة اللي تاتلاح ليه لأبعد بلاصة قدر، و موراها خاص صحابو يكملو دورة على التيران قبل ما تقبط لفرقة اللي كادافع لكورة. تّلعب لبيزبول ف لألعاب لأولمپية من 1992 ل 2008، و عاود رجعليها ف 2020، و باقي تال دابا.
## مصادر


تصنيف:تقافة د الولايات المتاحدة د ميريكان
تصنيف:رياضات جماعية
لپروطيسطانطية

[تصغير|[لإنجيل لي كان طرجمو مارتين لوتر ل لهضرة لعامية ف داك لوقت (لألمانية) من لّاتينية]]
**لپروطيسطانطية** (ب لفرانساوية **Protestantisme**) هيا معا لكاطوليكية و لؤرطوضوكسية من أهم لفروع فالديانة لمسيحية. و هاد الفرع بان ف لقرن 15 معا شخصيات فحال مارتين لوتر أولا جون ويكليف نّڭليزي و غيرهم حيت بغاو يقاومو السلطة لي كانت كاتمارسها لكاطوليكية داك لوقت ف لقرون لوسطانية.

على حساب إحصاء نتاع 2011 عدد التابعين ديال لپروطيسطانطية واصل ل800 مليون د لباشار لي كيمتلو 37% ديال لمسحيين.

## مصادر


تصنيف:لمسيحية
بوطولا 1 (2022-2023)

## لفراقي
### التيرانات

### تبدال د لمدريبين

## لجدوال ديال الترتيب

## النتائيج

## الترتيب على حساب الدورات

## مصادر

تصنيف:بطولات لمغريب د كورة
تصنيف:2022 ف لكورة
تصنيف:مقالات فيها مصدر و 3000 بايت
لهوند

**لكورة د ليد** ؤلا **لهوند** هي رياضة جماعية كيلعبوها جوج فراقي ضد بعضياتهم. كل فرقة تيكونو فيها 7 د اللعابا اللي خاص يماركيو ف الشبكة د لفرقة لاخرا. لفرقة اللي تاتربح هي اللي سجلات أكبر عدد د لبيوتا على لاخرا.

بداو لقواعد د هاد الرياضة ف الدانمارك ف اللخر د لقرن 19. أوّل مرة تلعب ماتش رسمي كانت ف 1917 ف برلين، لعاصمة د ألمانيا، و من تما بدات تاتّعرف. ف لكورة د ليد يمكن لكل لعّاب يبقا هاز لكورة و يبومبيها بيديه، ولكن ماعندوش لحق يضربها برجليه، إلا لحارس، اللي يقدر يخدّم تا رجليه باش يطاكي.

دخل لهوند للألعاب لأولمپية ف 1972 للرجال، و 1976 للعيالات. عندو كاس لعالم ديالو كاتّلعب مرة كل عاماين. شارك لمغريب 7 د لمرات ف هاد كاس لعالم.
## مصادر


تصنيف:رياضات د لبلايص لمسدودين
تصنيف:رياضات جماعية
داريجة يهودية

**دّاريجة ليهودية** هيّا لهجة ؤلا مجموعة د لّهجات كيهضروهوم ليهود لي كانو ؤلا باقين ساكنين ف لمغريب. كاتّعتابر دّاريجة ليهودية من بين لّهجات د لعربية ليهودية، ؤ متأتّرة ب لوغات خرة بحال سّپنيولية، حاكيتيا (سّپنيولية لمغريبية ليهودية) ؤ لّادينو بسباب لهجرة ديال ليهود سّيفارديين من سپانيا ل لمغريب، ؤ لفرانساوية، ب لإضافة ل بزاف د لكلمات ديال لعبرية.

دّاريجة ليهودية قريبة ل دّاريجة لي مولّفين لمغاربا ؤ كاتّفاهم معاها، كاتّفاهم شوية معا تّونسية ليهودية، شوية قل معا لّيبية ليهودية، ؤ ماكاتّفاهمش ݣاع معا لعراقية ليهودية. ف 1992 كانو علاين 250.000 واحد كيهضرو بيها ف إسرائيل، ؤ جوايه 9000 ف بلدان خرين. بزاف د ليهود لي عايشين ف لمغريب دابا كيهضرو لفرانساوية بلاصت دّاريجة ليهودية. أغلبية لي كيهضرو دّرايجة ليهودية دابا شرّاف، و هاد لّوغة دابا كاتّعتابر مهددة ب نّقيراض.

تاريخياً، دّاريجة ليهودية كانت كاتّكتب ب لحروف د لعبرية. كاينين إصدارات ديال جورنالات من لّخر د لقرن 19 ؤ نّص لّول د لقرن 20 لي كانو موجّهين ل ليهود لمغاربا ب هاد لّوغة، ؤ تا بعض لكتوبا لي كاتّناول مواضيع دينية، ؤ بزاف منّها كان عندو توجه صهيوني.

كاين تا برنامج ف راديو إسرائيلي ب هاد لّوغة.

## سّمية
ليهود بشكل عام كانو كيفضّلو يميّزو لّوغة ؤلا لّهجة باش كيهضرو على دياول لخرين (لي ماشي يهود). ف لمغريب، ليهود لمغاربا كانو كيسمّيو دّاريجة ليهودية "لّوغة ديالنا" ؤلا "لعربية ديالنا"، موقابيل دّاريجة لعامة لي كانو كيسمّيوها "لعربية د لمسلمين".

## جومال ب دّاريجة ليهودية
* سلام عليكوم: ، *شالوم عاليكوم*
* بسلامة: ، *بشلامة*
* بسلامة عليك: ، *بشلامة عليك*
* ميرسي، شكراً: ، *ميرسي*
* أه: ، *أه*
* لا: ، *لا*
* أش خبارك: ، *أس خبارك؟*
* لاباس، شكراً: ، *لاباس، ميرسي*


Jewish_Moroccan_Newspaper.png|جورنال لحرية لي كان كيصدر ب الداريجة د ليهود


## مصادر


تصنيف:داريجة ليهودية
تصنيف:ليهود و ليهودية ف لمغريب
تصنيف:مقالات فيها مصدر و 3000 بايت
لعيد لكبير

تصغير|سليخ لحولي من بين طّقوس ديال لعيد لكبير
**لعيد لكبير** ؤلا **عيد لأضحى** هوّا حتيفال كيجي ف 10 دو لحجة ف تّقويم لإسلامي، ؤ ف لإطار ديالو كيدبحو لمسلمين حيوان (ف لعادة حولي ؤلا ماعز)، كا قربان ل الله. لعيد لكبير هوّا واحد من جوج حتيفالات رئيسية عند لمسلمين، لاخور هوّا لعيد صّغير.

لأصل د هاد لعيد، على حساب تّرات لإسلامي، هوّا لمحاولة ديال نّبي إبراهيم باش يدبح ولدو إسماعيل ب أمر من الله، لي تسالات فاش الله نزّل على إبراهيم كبش باش يفديه بلاصت ولدو.

لعيد لكبير كيدخل تا ف طّقوس ديال لحج ل مكة.

## مصادر

تصنيف:لإسلام
تصنيف:عطلات رسمية ف لمغريب
تصنيف:لحج ف لإسلام
طيليسكوپ دجيمس ويب

تصغير|طيليسكوپ دجيمس ويب
**طيليسكوپ دجيمس ويب** (ب نّڭليزية **James Webb Space Telescope**، ب ختيصار **JWST**) طيليسكوپ فضائي مديور باش يشوف سيرتو ب شّعا تحت لحمر. ب عتيبارو أكبر طيليسكوپ بصري ف لفضاء، ؤ لحساسية لكبيرة ديالو ف لمجال تحت لحمر، عندو قدرة باش يشوف كسدات فلكية لي بعيدة، قديمة، ؤلا باهتة كتر بزاف من طيليسكوپ هابل لي كان قبل منو. من لمتوقع بلي هاد طّيليسكوپ غادي يفتح لمجال ل مجموعة د لأبحات ف لفلك ؤ لكوصمولوجيا، بحال لمراقبة ديال أول نجوم ؤ أول مجرات بانو ف لكون ؤ معلومات أدق على لجو ديال لكواكب برا لمجموعة شّمسية، سيرتو لي تقدر تكون فيها لحياة.

طيليسكوپ دجيمس ويب طوّراتو وكالة لفضاء لميريكانية نازا، ب تعاون معا وكالة لفضاء لؤروپية إيزا، ؤ وكالة لفضاء لكانادية. طّيليسكوپ مسمي على دجيمس إدوين ويب لي كان مودير ديال نازا مابين 1961 ؤ 1968. ؤ تصيفط ل لفضاء ف 25 دجنبر 2021، ؤ خرجات أول تصويرة خداها ل لإعلام ف 11 يوليوز 2022.

## مصادر


تصنيف:ستيكشاف لفضاء
ڤولي

[تصغير|يسار|300px|كهّان [بودية|بوديين كيلعبو لڤولي ف لهند]]
تصغير|يسار|ڤيديو كيورّي كيفاش كيتّلعب سيرڤيس ف لڤولي
**لڤولي** ؤلا **لكورة الطايرة** هي رياضة جماعية كيلعبوها جوج فراقي ضد بعضياتهم. كل فرقة تيكونو فيها 6 د اللعابة بيناتهم شبكة. لفرقة اللي تاتقدر طّيح لكورة ف النص د التيران د لفرقة لاخرا تاتّاخد نقطة. أول فرقة تاتوصل ل 25 نقطة (بفرق د جوج نقط علأقل) تاتربح شوط. لفرقة اللي تاتربح اللّولا تلاتة د لأشواط هي اللي تاتربح لماتش.

أول بلاد بدات فيها لكرة الطايرة كانت هي لميريكان، ف 1885، و من بعد دازت لبزاف د لبلدان ف لعالم. دخلات هاد الرياضة لللألعاب لأولمپية ف 1964 و تيلعبوها الرجال و لعايلات بجوج.
## مصادر
لحقل لعميق اللول ديال طيليسكوپ دجيمس ويب

تصغير|يسار|سماكس 0723
**دّيپ فيلد** ؤلا **لحقل لعميق لّول ديال طيليسكوپ دجيمس ويب** هيّا أول تصويرة لتاقطها طيليسكوپ دجيمس ويب خرجات ل لإعلام ف 11 يوليوز 2022. هاد تّصويرة كاتسمّا ديپ فيلد (ؤلا حقل عميق) حيت واخدة وقت طويل باش تجمع ضّو ف موضع واحد ديال سّما، باش تديطيكتي مصادر د شّعا لي باهتين بزاف بحال نجوم ؤلا مجرات بعاد بزاف من لأرض.

هاد تّصويرة لي مركّزة على طرف صغير من سّما ف نّص لجنوبي د لأرض، كاتبيّن سماكس 0723 لي هوّا تجمع مجري، كيبعد علينا ب 4،6 مليار سنة ضوئية، ف لكوكبة ديال ڤولانس. هاد تّجمع لمجري فيه لألاف د لمجرات، ؤ تّصويرة ديالو لي خدا دجيمس ويب كاتّعتابر أدق تصويرة خداها بنادم ل حد ليوم.

## مصادر

تصنيف:ستيكشاف لفضاء
تصنيف:أعمال د 2022
تصنيف:طيليسكوپ دجيمس ويب
كاس ؤروپا د لكورة د لعيالات 2022

**كاس ؤروپا د لكورة د لعيالات 2022** هوّا تورنوا د لكورة د لعيالات لي منضّم ف نّݣليز ؤ بدا ف 6 يوليوز، ؤ غادي يسالي ف 31 يوليوز 2022. هوّا تّورنوا نمرة 13 ديال كاس ؤروپا د لكورة د لعيالات لي كيتنضّم مرة كلا 4 سنين. هادي نّوسخة تّانية لي لاعبين فيها 16 فرقة. ف لأصل كان خاصو يتّلعب من 7 يوليوز تال 1 غشت 2021، ولاكين بسباب جايحة كورونا، ؤ تّأجيل ديال لألعاب لؤلامپية د 2020 ؤ كاس ؤروپا د لكورة 2020 ل صيف 2021، تأجّل هاد تّورنوا ب عام.

ف هاد شّومپيونا، هولاندا كاتدافع على لّقب ديالها لي خداتو ف 2017، ؤ إرلاندا الشمالية كاتلعب أول مرة. لڤار ؤ طيكنولوجيا ديال خط لݣول بجوجهوم مخدّمين.

نّݣليز كانت لبلاد لوحيدة لي دفعات ضوسي ديال تّرشيح باش تستاضف لبوطولة قبل دّادلاين (لموعد لّخر ديال تّرشيح). لّجنة تّنفيدية ديال ليتيحاد ديال لجاميعات لؤروپية د كورة علنات على لبلاد لمضايفة ف 3 دجنبر 2018.

طّيكنولوجيات ديال لڤار ؤ خط لݣول تخدّمو ف هاد تّورنوا.

لفينال تلعبات مابين نّݣليز ؤ ألمانيا، ؤ ربحات نّݣليز ب 2 ل 1 باش تاخد هاد لكاس ل لمرة لّولة.

## لإقصائيات

47 فرقة وطنية د لعيالات شاركات ف لإقصائيات، من بينهوم قبرص لي شاركات أول مرة ب مونتاخاب د لعيالات على لمستوى دّولي، ؤ كوصوڤو لي شاركات أول مرة ف كاس ؤروپا د لعيالات. نّݣليز كا بلاد مضايفة تأهّلات نيشان.

عكس لإقصائيات ديال تّورنوات لي دازو، دّور لّول تحيّد، ؤ لفراقي كاملين لعبو نيشان ف دّور د لݣروپات على جوج جولات:
* لفراقي 47 تقسمو على 9 د لݣروپات، جوج مكوّنين من 6 د لفراقي ؤ لماباقي من 5 د لفراقي. لفراقي 9 لّولين ف لݣروپات ديالهوم، ؤ أحسن 3 تانيين، تأهّلو نيشان. 6 تّانيين لي بقاو دازو ل دّور تّاني باش يلعبو معا بعضياتهوم.
* لفراقي سّتة ف دّور تّاني لعبو ضد بعضياتهوم جوج ب جوج دهاب ؤ إياب بعد ما تدارت قورعة لي حددات لماتشات. لفراقي 3 رّابحات تأهّلو ل كاس ؤروپا.

### لفراقي لي مشاركين
ف فبراير 2022، تعلّقات لمشاركة ديال لفرقة د روسيا ف تّورنوا بعد جّتياح رّوسي د ؤكرانيا. ف 2 ماي، ليتيحاد ديال لجاميعات لؤروپية د كورة علن بلي روسيا تمنعات من جميع لبوطولات لؤروپية، ؤ لمونتاخاب د لبرطقيز خدا بلاصت روسيا ف كاس ؤروپا د لعيالات.

;نوطات

## مصادر


تصنيف:كاس ؤروپا د لعيالات
تصنيف:2022
تصنيف:مقالات فيها مصدر و 3000 بايت
دريس الݣنبوري

**دريس الݣنبوري** (مزيود ف 1 أكتوبر 1967) باحت ؤ كاتب مغريبي، ؤ محلل سياسي متخصص ف لجماعات لإسلامية، كيكتب ب لعربية ؤ سّپنيولية. واخد دوكتورا ف علم مقارنة لأديان من جامعة محمد الخامس ف رّباط. كان صحافي ل مدة عشرين عام. شارك ف بزاف د لمؤتمرات و لقاءَات ف لمغريب و على برا. خدام دابا خبير ف لهجرة و تّطرف و لإسلام ف مجلس لجالية لمغريبية ف لخاريج ف رّباط.

## أعمال
### سياسة
* 
* 
* 
** 
** 
* 
* 
* 
* 
* 
* 
### روايات
* 
* 
* 
* 

## مصادر

تصنيف:كتاتبيا مغاربا د لقرن 21
تصنيف:أكاديميين مغاربا
تصنيف:زيادة 1967
تصنيف:مقالات فيها مصدر و 3000 بايت
تصنيف:ناس تزادو ف سوق تلات لغرب
إيزا

**وكالة لفضاء لؤروپية** (ب نّڭليزية **European Space Agency**، ب لفرانساوية **Agence spatiale européenne**، ب لألمانية **Europäische Weltraumorganisation**، ب ختيصار **ESA**) هيّا مونضامة حوكومية دولية ب 22 دولة عضو من ؤروپا، لي لهدف ديالها هوّا ستيكشاف لفضاء. لمونضامة تأسسات ف 1975، ؤ سّييج ديالها كاين ف باريز. ف عام 2018 كانو 2200 واحد خدّامين فيها ف لعالم كامل، ؤ ف 2022 وصلات لميزانية ديالها ل 7,2 مليار ؤرو.

لپروڭرام ديال ليزا داخل فيه تّسافير د بنادم ل لفضاء (سيرتو ب لمشاركة دياكها ف لمحطة لفضائية دّولية)، لمصيفطة ديال مهمات روبوتية ل لقمر ؤ كواكب خرين، لمراقبة د لأرض من لفضاء، لمصاوبة ديال مركبات د لمصيفطة، ؤ صّيانة ديال واحد من أهم لمراسي لفضائيين لي هوّا لمركز لفضائي د ڭويانا ف ڭويانا لفرانساوية.
## مصادر


تصنيف:مؤسسات ف ؤروپا
تصنيف:طيكنولوجيا ف ؤروپا
تصنيف:وكالات د لفضاء
تصنيف:تأسيسات د 1975 ف ؤروپا
ميلانو

**ميلانو** (ب الطاليانية: Milano) هي تاني أكبر مدينة ف الطاليان، من مورا لعاصمة روما. ميلانو جات ف الشمال د لبلاد، حدا الجبال د لألپ، و هي لعاصمة د لإقليم د لومبارديا. على حساب لإحصاء د 2021، تيسكنو ف لمدينة تقريبا 1.4 مليون د الناس. لمنطقة د ميلانو معروفة بالصناعة اللي فيها، و باللي هي لمركز د لبيع والشرا د لبلاد (فيها أكبر بورصة ف الطاليان). هي معروفة تا ب لا موض، و هي من لعواصم الربعة ف لعالم ديالها، مع باريز و لندن و نيويورك.

ميلانو فيها تلاتة د لمطارات دولية، وخمسة د لخطوطا د لميطرو، وتيجيوها جوايه جوج د لمليون د السياح ف لعام. تلعبات كاس لعالم د كورة جوج مرّات ف ميلانو، ف 1934 و 1990، و نضّمات لمدينة لإكسپو لعالمي ف 2015. تيلعبو ف لمدينة جوج من أكبر لفراقي د ؤروبا، و اللي هوما آ سي ميلون، و لانطير.

## مصادر


تصنيف:مدون د الطاليان
ديامس

**ميلاني جورجياديس** لمعروفة ب **ديامس٬** تزادت نهار 25 يوليوز 1980 فالعاصمة ديال قبرص نيقوسيا ؤ هي راپّورا ؤ كاتيبة فرانساوية قبرصية.

ف 1994 دارت واحد لكروپ ديال رّاپ مع صحابها لّي منبعد غادي تخرّج منو ؤ غاتدير لالبوم ديالها لوّل *Premier Mandat* ف 1999. فعام 2003 غادي تخرّج لالبوم ديالها تّاني *Brut de femme* لّي غادي يدير نجاح كبير ؤ غاتربح بسبابو جائزة أفضل ألبوم راپ ف فرانسا. ف 2006 غاتخرّج ديامس ألبوم *Dans ma bulle* لي فيه ديسك *La Boulette*. لالبوم ديالها الرّابع ؤ لخر *SOS* غادي يخرج ف 2009.

بعدما حبسات رّاپ ف 2011 غادي تخرّّج لكتاب ديالها *Diam's* *Autobiographie* فعام 2012 ؤ كتاب آخر ف 2015 سميتو *Mélanie, française et musulmane* ؤ فصيف 2022 غاترجع ب ضوكيمونطير سميتو *سلام*.

## مصادر


تصنيف:زيادة 1980
تصنيف:مغنيات عيالات
تصنيف:رواپا و راپورات فرانساويين
تصنيف:ناس حيين
تصنيف:مقالات فيها مصدر و 3000 بايت
نعمان لحلو

**نعمان لحلو** (تولد ف 1965 ف فاس) ملحن و مؤلف و باحت و مغنّي مغريبي. تعرف لحلو بلغنا ديالو على لمغريب ولمناطق ديالو كاملة. عندو تسعود د لأغاني على تسعود د لمدون مغريبية. عاش نعمان لحلو واحد لوقت ف لميريكان (ملّي دار 19 لعام مشا يعيش ف فلوريدا)، و ف مصر، و خدم مع بزاف د لفنانا معروفين بحال محمد عبد الوهاب، وديع الصافي و زياد الرحباني.

## حياتو
دخل عالم الموسيقى والفن ف لعمر ديال خمس سنين بواحد لݣيطار جاتو كاضو، و من بعد مشا وهو ف عمر عشر سنين للمعهد الموسيقي ف فاس. و موراها بشي سنين دوزها مع ݣروپ موسيقي ديال الأندلسي وخدا الليصونص، موراها قرر يسافر  يستقر ف الميريكان و تما عاش ف أورلاندو ف فلوريدا. و موراها تحرك ثاني ل ميامي حيث كان كيغني ويعزف على آلة العود ف الرواق المغربي ف وولت ديزني. من تما مشا ثاني ل لوس أنجيليس فين تلاقى بالموسيقار محمد عبد الوهاب اللي عجبو صوتو و الموهبة اللي كانت باينة و نصحو يريح و  يستقر ف مصر.

و بالفعل تحرك نعمان باش يستاقر و يعيش ف مصر. من هنا بدات المسيرة ديالو الفنية، و بزربة ما تشهر كمطرب و ملحن ف الراديو والتيلفزيون و ف دار الأوپيرا. رجع نعمان الحلو من التجربة ديال مصر لاحتراف الموسيقى ف بلادو المغرب، وكانت أول الأعمال ديالو واحد الأغنية سميتها *جبال الأطلس* اللي غناها مع المغنية لطيفة رأفت، و عرفات هاد الأغنية نجاح كبير.

## الجوائز
ف عام 2015 توشح  بمناسبة الذكرى ال52 لميلاد مليك المغريب محمد السادس ف قصر مرشان ف طنجة، بالوسام ديال المكافأة الوطنية من درجة ضابط خلال الإحتفالات ب عيد الشباب.

## لأغاني ديالو
نعمان لحلو خدّام مع لابيلز *Labels* بحال: يان فرانس و ساما ماستر. ف فترة كورونا، دار أغنية جديدة كتغني على الجايحة. ف الجانب ديال التأليف، لحلو ألف أغاني ل مغنيين بحال : فؤاد زبادي، نعيمة ساميح، لطيفة رأفت. وآخر لحن لحنو و غناه الفنان وديع الصافي بالعنوان ديال *عهد المحبين*، حاليا نعمان لحلو عندو برنامج ديال الغنا و الثقافة ف دوزام سميتو " Pianissimo".

نعمان لحلو عندو بزاف د لأغاني معروفة، منها:

## مصادر

تصنيف:بيوغرافيا د رجال
تصنيف:مغني مغريبي
تصنيف:زيادة 1965
تصنيف:ناس تزادو ف فاس
لمنتخب لوطني لمغريبي د لكورة د لعيالات

[تصغير|[سناء المسودي، لعّابة ديال لمونتاخاب لوطني د لكورة د لعيالات]]
**لمنتخب لوطني لمغريبي د لكورة د لعيالات** (ب لعربية **منتخب المغرب لكرة القدم للسيدات**) هيّا لفرقة لي كاتمتّل لمغريب ف لكورة د لعيالات على لمستوى دّولي ؤ كاتّسيّر من طاراف لجامعة لملكية لمغريبية د لكورة. أول ماتش لعبو لمونتاخاب د لعيالات كان ف 1998، ضد جنوب إفريقيا ف نّسخة تّالتة ديال كاس إفريقيا د لكورة د لعيالات، ؤ تسالا ب تّعادل 1-1. لمودريب لحالي ديال لفرقة هوّا خورخي بيلدا.

ف كاس إفريقيا د كورة د لعيالات 2022، وصل لمنتخب لمغريبي د لعيالات ل لفينال لمرة اللولة ف تاريخو و خسر قدام لمنتخب د جنوب إفريقيا. و كان أول منتخب ف لمنطقة د شمال إفريقيا و الشرق لأوسط كيشارك ف كاس لعالم ف 2023. أول بيت ماركاه لمنتخب ف كاس لعالم كان ديال بتيسام جرايدي ضد لمنتخب ديال كوريا الجنوبية ف 30 يوليوز 2023، و هاد لماتش كان نيت أول رباح ل لمنتخب ف كاس لعالم، بعدما كان خسر ضد ألمانيا ف لماتش اللول ديالو ب 6 ل 0. لمنتخب زاد حقق إنجاز كبير ملي قدر يتأهل ل الدور التاني ديال كاس لعالم، بعدما غلب لمنتخب د كولومبيا ب 1 ل 0، و تعادلات ألمانيا معا كوريا الجنوبية، و بهادشي قصى ألمانيا لي كانت مرشحة باش تدي لكاس، وخا كان خسر قدامها.

## مصادر

تصنيف:لمنتخب لوطني لمغريبي د لكورة
تصنيف:منتخبات د لكورة ديال إفريقيا
تصنيف:مقالات فيها مصدر و 3000 بايت
فاطمة تݣناوت

**فاطمة زهرا تݣناوت**، تولدات ف 20 يناير 1999، هي كوايرية مغريبية كاتلعب معا لجيش لملكي ؤ لمنتخب لمغريبي د لعيالات.

## حياتها
بدات فاطمة كاتلعب كورة ملي كانت صغيرة ف لحي نّسيم ف دارلبيضا، ؤ لعبات معا لفرقة د دراري د جمعية شّباب رّياضي د سيدي معروف. ملي دارت خمسطاش لعام سنات معا لفرقة د لجيش لملكي.

ف 2021، شاركات معا لجيش لملكي ف أول نوسخة ديال دوري أبطال إفريقيا د لعيالات ؤ ماركات فيه بيت ف لماطش د لبلاصة تالتة. تختارت موراها ف تشكيلة د لبوطولة.

## جوايز

### جوايز فردية
* أحسن لعابة ف بوطولا 2021 (تيحاد لمغريبي د لكوايريا لمحترفين)
* ف تشكيلة د أحسن لعابات ف دوري أبطال إفريقيا 2021 (كاف)
* أحسن ممرة ف كاس إفريقيا 2022 (كاف)
* ف تشكيلة د أحسن لعابات ف كاس إفريقيا 2022 (كاف)
* أحسن لعابة ف دوري أبطال إفريقيا 2022 (كاف)
* ف تشكيلة د أحسن لعابات ف دوري أبطال إفريقيا 2022 (كاف)
* ف تشكيلة د أحسن لعابات ف إفريقيا ف 2022 (تيحاد دولي د تاريخ وإحصاءات د كورة)
* ف تشكيلة د أحسن لعابات ف دوري أبطال إفريقيا 2023 (كاف)
* أحسن لعابة إفريقية محلية 2023 (كاف)
* ف تشكيلة د أحسن لعابات ف إفريقيا ف 2023 (كاف)

## مصادر

تصنيف:كوايرية مغريبية
تصنيف:بيوغرافيا د نسا
تصنيف:زيادة 1999
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف لمغريب
تصنيف:ناس تزادو ف الدار البيضا
سناء المسودي

**سناء مسودي**، تولدات ف 30 دجنبر 1999 ف دارلبيضا، هّيا كوايرية مغريبية كاتلعب موهاجيمة معا لفرقة د لجيش لملكي، ؤ لمنتخب لوطني لمغريبي د لكورة.

## حياتها
تولدات مسودي ف 1999 ف دارلبيضا فين تعلمات كورة ف صغر ديالها، دخلات ل لمدراسة د لوداد رّياضي ف لعمر د سبع سنين ؤ لعبات معا لكاطيݣوري د قل عشر سنين من 2006 حتال 2008.

ف 2018، عطاها تيحاد لمغريبي د لعابا لمحتارفين لجايزة د أحسن لعابة شابة.

ف 2021، شاركات معا لجيش لملكي ف أول نوسخة ديال دوري أبطال إفريقيا د لعيالات، لي تلعبات ف مصر ؤ ماركات فيه تلاتة د لبيوتا ضد لفرقة نيجيرية ريڤرز أنجلز، شي لي خلاها تولي أول لعابة ف تاريخ لبوطولة كاتماركي هاطريك. ختارها لكاف موراها ف تشكيلة د لبوطولة، ؤ رشح لبيت تاني ديالها ضد ريفرز أنجلز كا أحسن بيت ف لعام.

ف غشت 2022، شهر من بعد كاس إفريقيا، تعرضات ل كسيدة ف طريق بين لحاجب ؤ ميدلت، شي لي خلاها تبعد على تيرانات لواحد لمودة.

## جوايز

### جوايز فردية

* أحسن لعابة واعدة ف بوطولا 2018 (تيحاد لمغريبي د لكوايريا لمحترفين)
* ف تشكيلة د أحسن لعابات ف دوري أبطال إفريقيا 2021 (كاف)
* أحسن لعابة ف دوري أبطال إفريقيا 2024 (كاف)
* ف تشكيلة د أحسن لعابات ف دوري أبطال إفريقيا 2024 (كاف)
* أحسن لعابة إفريقية محلية 2024 (كاف)

## مصادر

تصنيف:كوايرية مغريبية
تصنيف:بيوغرافيا د نسا
تصنيف:زيادة 1999
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف الدار البيضا
عبد لقادر الراشدي

**عبد لقادر الراشدي** (تولد ف فاس ف 1929 - مات ف 23 شتنبر 1999) كان ملحن و موسيقار مغريبي، و أتّر بزاف ف لموسيقا لمغربية لعصرية د لقرن 20. لحّن الراشدي كتر من 300 أغنية بميازن مغريبية، و كان هو لمدير ديال الجوق لوطني د لمغريب لمدة 24 عام.

تشهر الراشدي من صغرو (ف وقت لحماية لفرانساوية على لمغريب) ملّي لحّن لأغنية ديال رقصة لأطلس (1948) و موراها "نشيد لعودة" ملّي رجع محمد لخامس من لمنفى. خدم الراشدي مع لأغلبية د لمغنيين لمغاربة د النص التاني د لقرن لعشرين، و لحّن ليهم أغاني، منهم سميرة بنسعيد، عبد لوهاب الدكالي، عبد لهادي بلخياط، محمد لحياني، و نعيمة سميح.

## لمساهمات لفنية ديالو
الأستاذ الراشدي ساهم ف تأسيس جوق الإتحاد الرباطي عام 1947، و كان كيرأسو الأستاذ عبد النبي الجراري. هاد الجوق كان فيه مجموعة من العازفين، من بينهم إسماعيل الخطابي، اللي كان كيعزف الكمانجة مزيان. من بعد، الراشدي خرج من هاد الجوق و دّار جوق التقدم الرباطي، و من بعدو جوق المتنوعات، اللي كيعزف الأغاني العصرية اللولى اللي مشهورين بحال "مولات الخال"، "الطوموبيل"، و "أنا مخاصمك خليني" ديال عبد الوهاب الدكالي و بهيجة إدريس.

الراشدي كان حاضر ف كل الأحداث ديال تأسيس الأجواق اللي ولات كتنتشر على مستوى الجهات. ف 1964، الأستاذ أحمد البيضاوي جابو باش يؤسس جوق طنجة المحلي. هاد الفترة كانت من أغنى المراحل فحياتو الفنية، حيث تعلم بزاف على التلحين و قيادة الأركسترا. من بعد، رجع للرباط باش يترأس الجوق الوطني، اللي كان فيه أحسن العازفين، و كانت أفضل مرحلة ديال الأغنية المغربية الأصيلة.

الأسلوب ديالو ف التلحين كان كيعتامد على التنقلات الإيقاعية، و كان عارف كل تفاصيلها، وهادي علاش ماكاينش لحن كيشبه لآخر. و كان كيآمن ب العمل الجماعي، و كيدعي صحابو ل دارو ملي كيكون كيوجد لحن، كيسمع ل آرائهم و ملاحظاتهم، و من بعد كيعاود يضبط اللحن بحال "ميازني" كبير. كان كيشبه التلحين بحال الطنجرة اللي كتطيب على نار هادية (التهنديبة).

## لأغاني اللي لحن
لحّن عبد لقادر الراشدي بزاف د لأغاني معروفة عند لمغاربة، منها:
* جاري يا جاري (نعيمة سميح)
* أمري لله (نعيمة سميح)
* مغيارة (لطيفة رأفت)

## الجوائز اللي خدا
* 1978: جائزة المغرب الكبرى للفنون
* وسام الاستحقاق الوطني من عند الملك الحسن الثاني
* تكريم من اتحاد الملحنين والموسيقيين العرب فالقاهرة

بعد لموت ديالو، تكرّم ف بزاف ديال لمهرجانات لمغربية بحال مهرجان الموسيقى الأندلسية و مهرجان الأغنية المغربية، حيث كيعتابروه واحد من "أعمدة التلحين العصري" اللي قدر يحافظ على "الأصالة المغربية" و "يطوّرها ف شكل جديد و زوين".

## خدمتو
من أشهر الأعمال ديال عبد القادر الراشدي:

* يا لالة عودية
* الشمعة – بكلمات الشاعر عبد الرفيع الجواهري و غناها عبد الهادي بلخياط
* الساقية تروّي
* السفينة
* الطاحونة
* حبيبي ديما معايا

## مصادر

تصنيف:بيوغرافيا د رجال
تصنيف:ملحن مغريبي
تصنيف:زيادة 1929
تصنيف:وفيات 1999
تصنيف:ناس تزادو ف الرباط
عبد السلام عامر

**عبد السلام عامر** (تولد ف لقصر لكبير ف 1939 - مات ف 14 ماي 1979 ف الرباط) كان ملحن و موسيقار مغريبي، من لملحنين لمشهورين د لقرن 20. عامر كان بصير (تعما ملّي كانت عندو عاماين)، ولكن كانت عندو موهبة كبيرة وتيتفكّر أي حاجة تيسمع، و هو اللي خلاه يمشي بعيد ف لموسيقا، و يحلّن أغاني معروفة بحال "لقمر لحمر" (عبد لهادي بلخياط) و "راحلة" (محمد لحياني).
## لإنقلاب د الصخيرات
ف 1971، ملّي غادي توقع لمحاولة د لإنقلاب د الصخيرات، كان عبد السلام عامر ݣالس مع عبد لحليم حافض ف لمقر د لإداعة ف الرباط، تا دخلو عليهم لعسكر. ف اللول قالو لعبد لحليم يقرا لبيان ديالهم ديال لإنقلاب (اللي تيعلنو فيه على لجمهورية ديال لمغريب) ولكن قاليهم هو ماشي مغريبي و ما يقدرش. من بعد قالو لعامر يعاود موراهم داكشي اللي أيقراو عليه ف الراديو، و داكشي اللي دار.

من مورا ما فشل لإنقلاب تقبط عامر و من موراها تطلق، و لكن تهمش و ما بقا باغي يخدم معاه تا واحد. مات صغير (ف عمرو 40 عام) ملّي دار عملية على الدودة الزايدة.

## مصادر

تصنيف:بيوغرافيا د رجال
تصنيف:ملحن مغريبي
تصنيف:زيادة 1939
تصنيف:وفيات 1979
تصنيف:ناس تزادو ف لقصر لكبير
تصنيف:ناس توفاو ف الرباط
تصنيف:مقالات فيها مصدر و 3000 بايت
قراشل

**لقراشل** ؤلا **لݣرص** ؤلا **لخبز لمطبّز** هوّا نوع ديال لخبز لمغريبي لي كيكون حلو ؤ كيتدار فوق منو جّنجلان. لقراشل كيقدرو يتكونصوماو ف لعشية معا أتاي، سيرتو يلا جاو ضّياف، ؤلا ف لموناسبات. كيقدرو لقراشل يتكالو معا زّيت ؤلا لعسل. لقراشل معروفين ف لكوزينة لمغريبية علّاقل من لبدية ديال لعهد د سّعديين. واحد لعامل د مراكش ديال لوطاسيين كان سميتو ناصر بوشنتوف، كان تّعرّض ل غتيال ب قراشل مسممين.

لقراشل كيتباعو ف لمخبازات ؤ لحوانت، ؤ تا ف لأسواق شّعبية فوق لكرارس.

## سّمية
كلمة قراشل هيّا جمع *قرشالة*، ؤ تّصغير ديالها *قريشلة*. كلمة قريشلة تقدر تّستعمل على واحد نّوع د لحلويات لمغريبية لي ماعندها تا علاقة معا لقراشل، من غير تخدام جّنجلان فوق منها.

## لوصفة
لوصفة ديال لقراشل تقدر تختالف شوية من منطقة ل منطقة. بشكل عام كيكونو مصاوبين من لحليب، زّيت، سّكار، لفارينة، لخميرة، جّنجلان، لبيض، ؤ زّبدة، ب لإضافة ل نّافع.

بعض لوصفات كاتزيد تا شّكلاط ف لقراشل.

## مصادر

تصنيف:كوزينة د لمغريب
تصنيف:مقالات فيها مصدر و 3000 بايت
قريشلات

**لقريشلات** ؤلا **قريشلات عاشورا** حلاوي مغريبية كاتكون صغيرة ؤ مصاوبة من جّنجلان ؤ نّافع. لقريشلات كيكونو قاسحين ؤ يقدرو يكونو حلوين ؤلا مالحين، ؤ كاتدارو عادةً ف لموناسبات بحال عاشورا ؤلا ف رمضان.

## سّمية
كلمة *قريشلات*، موفراد *قريشلة* تصغير ديال *قرشالة* لي لجمع ديالها قراشل. كلمة قراشل كاتشير ل نوع ديال لبريوش تّقليدي لمغريبي لي ماعندو تا علاقة معا لقريشلات، وخا هاد لكلمة تقدر تّخدّم عليهوم بجوج.

## وصفة
لوصفة د قريشلات كايكونو فيها مقادير بحال زّبدة، زّيت، لملحة، سّكار، جّنجلان، نّافع، لبيض ؤ ما زهر.

## مصادر

تصنيف:كوزينة د لمغريب
يونس ميڭري

**يونس ميݣري** (تولد نهار 15 نونبر 1951 ف وجدة)، هو مغني و ممتل مغريبي، معروف بلوقت اللي كان فيه ف لفرقة د "لإخوان ميݣري"، اللي أسسوها خّوتو، و غناو فيها بزاف د لأغاني معروفة فالستينات والسبعينات د لقرن عشرين. من بين هاد لأغاني كاين "مرايا" و "ليلي طويل" (1972).

ف اللول د لعوامات د ألفين، بدا ميݣري تيدخل تا ف التمتيل، و كان أول فيلم شارك فيه هو "علي، ربيعة ولاخرين" (2000).

## مصادر

* 

## شوف تا
* ميمون لوجدي

تصنيف:مغني مغريبي
تصنيف:مومتيلين د لأفلام مغاربا
تصنيف:زيادة 1951
تصنيف:بيوغرافيا د رجال
تصنيف:ناس تزادو ف وجدة
تصنيف:ناس حيين
تصنيف:مقالات فيها مصدر و علاين 3000 بايت
تصنيف:ناس د وجدة